CELEX: 62018CB0293
Language: hr
Date: 2019-03-19 00:00:00
Title: predmet C-293/18: Rješenje Suda (drugo vijeće) od 19. ožujka 2019. (zahtjev za prethodnu odluku koji je uputio Tribunal Superior de Justicia de Galicia — Španjolska) — Sindicato Nacional de CCOO de Galicia protiv Unión General de Trabajadores de Galicia (UGT), Universidad de Santiago de Compostela, Confederación Intersindical Gallega (Zahtjev za prethodnu odluku — Socijalna politika — Direktiva 1999/70/EZ — Okvirni sporazum o radu na određeno vrijeme koji su sklopili ETUC, UNICE i CEEP — Članci 2. i 3. — Pojam „radnik zaposlen na određeno vrijeme” — Članak 4. — Načelo nediskriminacije — Usporedivost situacija — Opravdanje — Novčana naknada u slučaju otkaza ugovora o radu na neodređeno vrijeme zbog objektivnog razloga — Nepostojanje naknade u slučaju isteka preddoktorskog ugovora o radu na određeno vrijeme)

19.8.2019   
            
            
               HR
            
            
               Službeni list Europske unije
            
            
               C 280/11
            
         
      Rješenje Suda (drugo vijeće) od 19. ožujka 2019. (zahtjev za prethodnu odluku koji je uputio Tribunal Superior de Justicia de Galicia — Španjolska) — Sindicato Nacional de CCOO de Galicia protiv Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      (predmet C-293/18) (1)
      
      (Zahtjev za prethodnu odluku - Socijalna politika - Direktiva 1999/70/EZ - Okvirni sporazum o radu na određeno vrijeme koji su sklopili ETUC, UNICE i CEEP - Članci 2. i 3. - Pojam „radnik zaposlen na određeno vrijeme” - Članak 4. - Načelo nediskriminacije - Usporedivost situacija - Opravdanje - Novčana naknada u slučaju otkaza ugovora o radu na neodređeno vrijeme zbog objektivnog razloga - Nepostojanje naknade u slučaju isteka preddoktorskog ugovora o radu na određeno vrijeme)
      (2019/C 280/13)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Galicia
      
         Stranke glavnog postupka
      
      
         Tužitelj: Sindicato Nacional de CCOO de Galicia
      
         Tuženici: Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      
         Izreka
      
      
                  1.
               
               
                  Okvirni sporazum o radu na određeno vrijeme, sklopljen 18. ožujka 1999., koji se nalazi u prilogu Direktivi Vijeća 1999/70/EZ od 28. lipnja 1999., o Okvirnom sporazumu o radu na određeno vrijeme koji su sklopili ETUC, UNICE i CEEP, a posebice njegov članak 2. točku 1. i njegov članak 3. točku 1., treba tumačiti na način da se on primjenjuje na radnike poput osoblja zaposlenog na temelju preddoktorskih ugovora o kojima je riječ u glavnom postupku.
               
            
                  2.
               
               
                  Članak 4. točku 1. Okvirnog sporazuma o radu na određeno vrijeme, koji se nalazi u prilogu Direktivi 1999/70/EZ, treba tumačiti na način da mu se ne protivi nacionalni propis koji ne predviđa plaćanje nikakve novčane naknade radnicima zaposlenima na temelju preddoktorskih ugovora, poput onih o kojima je riječ u glavnom postupku, nakon isteka razdoblja na koje su ugovori sklopljeni, iako se novčana naknada dodjeljuje radnicima na neodređeno vrijeme prilikom otkaza njihovih ugovora o radu zbog objektivnog razloga.
               
            
         (1)  SL C 259, 23. 7. 2018.